text: 10 d'octubre de 2022 (pendent de confirmació)
  30 de juny de 2023 (pendent de confirmació)
  El Master of Science in Sustainability Management és un curs d'un any a temps complet que ofereixen conjuntament ESCI-UPF i la UPF Barcelona School of Management (BSM). El programa s'imparteix exclusivament en anglès i està dissenyat per proporcionar-te una visió global de la sostenibilitat, entesa com una oportunitat per a empreses i institucions que els aporta valor i un avantatge competitiu.
  Els estudiants d'aquest màster adquireixen les eines, les habilitats i els coneixements tècnics i estratègics necessaris per integrar la sostenibilitat en la gestió de les organitzacions. Aprendràs a liderar la sostenibilitat des d'un triple vessant: ambiental, econòmic i social.
  En un context de sensibilització ambiental i social creixent, conceptes com ara la transició energètica, l'economia circular, els objectius de desenvolupament sostenible (ODS), l'Agenda 2030, la responsabilitat social corporativa o l'emprenedoria social són claus per al futur. Es modela així un perfil professional que actualment està en alça. Amb aquest màster aprendràs a gestionar la sostenibilitat de les organitzacions sense deixar de banda els seus interessos econòmics i socials.
  El Master of Science in Sustainability Management l'imparteix un equip docent del màxim prestigi format per professorat d'ESCI-UPF i de la UPF-BSM. A més a més, hi col·laboren professionals en actiu de prestigi que comparteixen els seus coneixements i la seva experiència.
  Perfil professional de futur. L'Organització Internacional del Treball (OIT) preveu que l'economia verda generarà 24 milions de llocs de treball arreu del món en els propers anys, o fins i tot més segons les projeccions de l'ONU
  Excel·lent professorat. Aprendràs amb professors experts en diferents camps d'especialitat, que participen en diverses càtedres relacionades amb la sostenibilitat i que aporten diferents punts de vista
  Connexió amb el món professional. El programa inclou activitats experiencial, que et permetran conèixer projectes relacionats amb la innovació en sostenibilitat, i visites a empreses i institucions de l'àmbit de la transició ecològica
  Flexibilitat. El pla d'estudis t'ofereix una visió global que et permet entendre l'actual transformació ecològica de la societat i les empreses. Podràs triar entre diverses optatives de les tres dimensions de la sostenibilitat: ambiental, econòmica i social
  Barcelona. Aquest programa t'ofereix l'oportunitat d'estudiar a la ciutat que va ser capital mundial de l'alimentació sostenible l'any 2021, que acull més de mil organitzacions compromeses amb la sostenibilitat ambiental, social i econòmica i que està experimentant una transformació urbana que és objecte d'estudi internacionalment
  Aprendre a interpretar qüestions polítiques, econòmiques, ambientals i socials en clau de sostenibilitat
  Adquirir i posar en pràctica les eines i estratègies necessàries per liderar la transformació ecològica d'empreses i institucions d'una manera compatible amb el seu desenvolupament econòmic i social
  Conèixer i entendre conceptes fonamentals de la sostenibilitat: transició energètica, economia circular, criteris ESG, objectius de desenvolupament sostenible (ODS), responsabilitat social corporativa, emprenedoria social, etc.
  Dominar les tres dimensions de la sostenibilitat –ambiental, social i econòmica– per adaptar-hi la gestió corporativa, mesurar-ne l'impacte i fer una bona comunicació als grups d'interès
  Perfil d'alumnes
  Estudiants que s'acaben de graduar – Persones que volen desenvolupar la seva carrera en l'àmbit de la sostenibilitat.
  Professionals – Persones que ja exerceixen las seva feina en altres àmbits, tant perfils de gestió com més tècnics, i que estan preparades per obtenir un màster en sostenibilitat partint dels seus coneixements i les seves habilitats
  Reorientació professional – Professionals que vulguin orientar el seu futur en una nova direcció i desitgin adquirir una formació general, àmplia i pràctica per gestionar la sostenibilitat en empreses i institucions